Giovanni Coppa

Giovanni kardinál Coppa (* 9. november 1925, Alba, Piemont, Taliansko – † 16. máj 2016, Rím) bol titulárny arcibiskup a kardinál, dlhoročný diplomat Svätej stolice, apoštolský nuncius v Česko-Slovensku, Slovensku a Česku.

Životopis 
Giovanni Coppa študoval na seminári a neskôr na Katolíckej univerzite Najsvätejšieho Srdca v Miláne, kde získal doktorát na katedre filozofie a latinskej literatúry. Kňazské svätenie prijal 2. januára 1949. Od roku 1958 začal pracovať na štátnom sekretariáte vo Vatikáne. Na druhom vatikánskom koncile pôsobil ako expert na latinčinu.

Dňa 1. decembra 1979 bol menovaný za titulárneho arcibiskupa zo Serty, biskupské svätenie mu udelil pápež Ján Pavol II. 6. januára 1980. Bol prvým apoštolským nunciom v Česko-Slovensku po obnovení diplomatických vzťahov so Svätou stolicou v roku 1990. Do úradu nuncia nastúpil 30. júna 1990. Po zániku Česko-Slovenska sa stal v roku 1993 prvým nunciom v Česku a zároveň aj na Slovensku so sídlom v Prahe. Vo funkcii nuncia na Slovensku ho 2. marca 1994 nahradil Luigi Dossena. 

Giovanni Coppa ukončil svoju diplomatickú misiu v Česku 19. mája 2001. Dňa 29. októbra 2001 bol vymenovaný za konzultora štátneho sekretariátu.

Pri konzistóriu 24. novembra 2007 ho pápež Benedikt XVI vymenoval za kardinála-diakona s titulárnym kostolom San Lino v Ríme.

Udelené biskupské svätenia

Hlavný spolusvätiteľ 
 František Rábek – 1991, pomocný biskup nitriansky (od roku 2003 ordinár vojenského ordinariátu)
 Milan Chautur, C.Ss.R. – 1992, pomocný biskup prešovský (od roku 2008 košický gréckokatolícky eparcha)
 Andrej Imrich – 1992, pomocný biskup spišský
 Josef Kajnek – 1992, pomocný biskup královohradecký
 Ivan Ljavinec – 1996 (sub condotione), apoštolský exarcha gréckokatolíckej cirkvi v Česku
 Jiří Paďour, O.F.M. Cap. – 1997, pomocný biskup pražský (od roku 2002 biskup českobudejovický)
 Václav Malý – 1997, pomocný biskup pražský
 Dominik Duka, O.P. – 1998, biskup královohradecký (od roku 2010 arcibiskup pražský)
 Petr Esterka – 1999, pomocný biskup brniansky

Monografia 
 G. Coppa: Buďte verní / Homília, rozhovory, prednášky /. Karmelitánske nakladateľstvo, Kostolné Vydří 1998. 471 s ISBN 80-7192-254-4

Galéria

Referencie

Iné projekty

Externé odkazy 
 Životopis na tisk.cirkev.cz (Tiskové středisko České biskupské konference) 
 
 Kardináli katolíckej cirkvi 
 Giovanni Coppa kardinálom svata-hora.cz

Zdroj 
 

|-

|-

Vatikánski diplomati
Talianski rímskokatolícki biskupi
Talianski kardináli
Apoštolský nuncius v Česko-Slovensku
Apoštolský nuncius v Česku
Apoštolský nuncius na Slovensku